இதற்கு மேலதிகமாக விவசாய அபிவிருத்தி வலயங்கள் 23, மீன்பிடி அபிவிருத்தி வலயங்கள் 10 உட்பட ‘கிராமத்துக்கு நாடு’ என்ற திட்டத்தில் 2,500 கொத்தணிக் கிராமங்களை உருவாக்கவும் திட்டமிடப்பட்டுள்ளது. சூழலைப் பாதுகாப்பது, யானை - மனிதர் மோதல்கள் பாதிப்புகளைத் தடுப்பது. தேயிலை, இறப்பர் துறைகளை முன்னேற்றுவது சமுர்த்தித் துறையை பலப்படுத்துவது உள்ளிட்ட விடயங்களுக்கும் முக்கியத்துவமளிக்கப் பட்டுள்ளது. அரச சேவையில் பல முன்னேற்றகரமான திட்டங்கள் மேற்கொள் ளப்படவுள்ளன. அதிகரிக்கப்பட்ட சம்பளத்தை அடிப்படைச் சம்பளத்தில் சேர்ப்பது, குறைந்த விலையில் தவணை முறையில் வீடுகளை வழங்குவது உள்ளிட்ட விடயங்கள் இதிலடங்குகின்றன.